Í morgun frumsýndi Warner Bros lokagerð kynningarstiklunnar fyrir kvikmyndina Fantastic Beasts : The Crimes of Grindelwald , sem frumsýnd verður 16. nóvember . Myndin er , eins og allir vita framhald myndarinnar Fantastic Beasts and Where to Find Them sem byggir á sögu J.K. Rowling um Dumbledore prófessor á yngri árum . Allir stórleikararnir úr fyrri myndinni eru hér mættir til leiks , Eddie Redmayne í hlutverki Newt Scamander , Jude Law sem Dumbledore og Johnny Depp leikur illmennið Gellert Grindelwald sem fyrr . Ekkert óvænt þar . Það kom aðdáendum bókanna og fyrri kvikmyndarinnar hins vegar mjög á óvart að í stiklunni sést Claudia Kim í hlutverki Nagini , sem eins og innvígðir vita er snákur Voldemorts . Umræðuþræðir hafa logað í morgun vegna þessarar óvæntu uppljóstrunar og óhætt að segja að hörðustu aðdáendur Harry Potter bókanna eru yfir sig spenntir fyrir nýju myndinni . Leikstjóri fyrri myndarinnar David Yates er enn við stjórnvölinn og höfundur bókanna , J.K. Rowling , aðstoðaði við skrif handritsins . Það er því von á góðu í nóvember og enn meiru á næstu árum , því Rowling hefur upplýst að myndirnar um Fantastic Beasts verði alls fimm . En sjón er sögu ríkari og þið getið séð þessa umræddu kynningarstiklu hér fyrir neðan .